༥༽དེང་སང་མདོ་སྨད་ཁུལ་དུ་བླ་མ་གྲྭ་ཚང་ཁག་གིས་རྒྱས་སྤྲོས་བྱ་རྒྱུ་ཅུང་ཙམ་ཐལ་དྲགས་པའི་མཐོང་ཚུལ་ཞིག་ཡོང་གི་འདུགབླ་མ་ཚོས་ཕེབས་གྲུ་ཞིག་ཉོས་པ་ཡིན་ན་རྒྱ་ནག་ནང་གི་རླངས་འཁོར་ཡག་ཤོས་ཉོས་པ་ཙམ་གྱིས་མི་ཆོག་པར་ཕྱི་རྒྱལ་གྱི་རླངས་འཁོར་རིན་གོང་ཆེ་ཤོས་ཀྱི་རིགས་ཉོ་བ་དང༌།དེ་ཙམ་གྱིས་མ་ཆོག་པར་རླངས་འཁོར་གྱི་ཨང་གྲངས་ལ་ཡང་རིན་གོང་ཤིན་ཏུ་ཆེན་པོ་སྤྲད་ནས་ཉོ་གི་ཡོད་པའི་གནས་ཚུལ་གོ་རྒྱུ་འདུགདེ་བཞིན་རྒྱ་ནག་དང་བོད་ཀྱི་ས་མཚམས་དེ་འདྲ་ལ་བླ་མ་ཚོས་སྤྲོ་སྐྱིད་ཁང་ལྟ་བུ་བཞུགས་ས་རྒྱ་ཆེན་པོ་དང་རྫིག་པོའི་རིགས་མང་པོ་རྒྱག་གི་ཡོད་པའི་ལོ་རྒྱུས་གོ་རྒྱུ་འདུགཁོང་རྣམ་པའི་དཔལ་འབྱོར་གྱི་ཡོང་ཁུངས་ཚོང་ལས་ཀྱི་ཐོག་ནས་ཡོང་གི་ཡོད་པ་དེ་འདྲ་ཡིན་རྒྱུ་མ་རེད་བསམས།ང་དང་འདྲ་བར་དཔལ་འབྱོར་གྱི་ཡོང་ཁུངས་གཙོ་བོ་མང་ཚོགས་ཀྱི་སྐྱབས་རྟེན་དང་བསྔོ་རྟེན་གྱི་ཐོག་ནས་ཡོང་གི་ཡོད་རྒྱུ་རེད་བསམས།དེ་ཡིན་དུས་མང་ཚོགས་ཀྱི་སྐྱབས་རྟེན་དང་བསྔོ་རྟེན་གྱི་ཐོག་ནས་བྱུང་བའི་གཤིན་ཟས་དད་ཟས་དེ་དག་དོན་མེད་རྒྱས་སྤྲོས་མི་གནང་བར།མང་ཚོགས་ཀྱི་ལག་ནས་བྱུང་བའི་དཔལ་འབྱོར་དེ་དག་སླར་ཡང་མང་ཚོགས་ལ་ཕན་ཐོགས་ཡོད་པ་ཞིག་གི་ཐོག་ལ་གཏོང་དགོས་པ་དེ་གལ་ཆེན་པོ་རེད་བསམས།